Legend of Naviakaokapaoo. 281 



Olelo mai laua: "I Hawaii." I aku o Namakaokapaoo : "Aole la hoi e pono au ke 

 holo pu nie olua?" Hoole mai na kanaka: "Aole oe e holo me maua, no ka mea, he 

 ukana ka maua e lawe nei no ke 'hi, ina oe e kau, poino ka waiwai o ke 'hi, komo ka 

 waa, nolaila, aole oe hele me maua." A makaukau ka waa o ua man kanaka nei e holo, 

 kau aku la keia mahope o ka momoa o ka waa, a holo aku la, me ka ikeole mai o ua mau 

 kanaka nei ia ia nei. 



A waena lakou o ka moana, huli ko Oahu nei ale, huli o Molokai ale, loaa lakou i 

 ke kaumuku, oia ko Kalae o Kalaau makani, a hala ia, loaa lakou i ka makani o Kiawela, 

 he kuehuehu ia makani. Na ia makani lakou i lawe a pae ma Kekaa ma Maui. E manao 

 ana ua mau kanaka nei e pae malaila, aka hoohuli aela keia ma ka momoa o ka waa, a 

 holo hou i ka moana. 



Ma keia holo ana a lakou pae ma Keauhou, i Kona, Hawaii, ilaila ke 'hi o Naina- 

 kaokalani kahi i noho ai. Alaila, hele aku la o Namakaokapaoo, a loaa ewalu keiki e kea 

 pua ana, he poe keiki nunui lakou, a he poe keiki akamai i ke kea pua. I aku o Namakao- 

 kapaoo ia lakou: "He akamai no oukou i ke kea pua?" "Ae mai lakou, ae." Ninau hou 

 aku keia: "Pehea ko oukou akamai?" "He lele no ka pua a waena aku nei la haule iho, 

 a he kokoke no hoi e pau ke ahupuaa," pela ka olelo a ua keiki. I aku o Namakaoka- 

 paoo : "Aole oia ke akamai a me ka lele o ka pua, aia he hele a ka palena o keia ahupuaa, 

 ke ka mai a pau keia ahupuaa, pela no e lele ai a pau na ahuimaa eha, oia ka jnia lele, 

 alaila, hea i ka inoa o ka makua, pela ka pua o ko makou aina." 



A lohe na keiki kahaha loa lakou, me ka huhu ia Namakaokapaoo. I aku o Na- 

 makaokapaoo: "Oia ana ka oukou pua?" Haawi maila kekahi keiki i kana pua, nana 

 ihola o Namakaokapaoo a olelo aku la, penei : "He lehua kau pua, he lehua ku i kiona, 

 aohe lele, he kipoho wale no ilalo ke poo no ke kaumaha o mua." Ma keia mau olelo a 

 Namakaokapaoo huhu loa ua poe keiki la, alaila, olelo maila lakou e pili, ae aku o Nama- 

 kaokapaoo. 



O ka lakou mau pili elima halau waa, elima halau ui)ena ; o ka Namakaokapaoo 

 pili hoi, o kona kino ponoi a me kona oia. A paa na pili a lakou hele aku la lakou i ka 

 mokuna o Keauhou, malaila e hoomaka ai ke kea ana o ka pua. Ia lakou e hele ana, 

 halawai maila me lakou ke keiki a Namakaokalani, oia o Namakaokaia, ke 'lii o Hawaii. 

 Ninau maila, ia Namakaokalani: "Mai hea mai oe?" I aku o Namakapaoo: "Mai 

 Oahu mai, i hele mai i ka makaikai." Ninau mai o Namakaokaia: "Owai kou 

 inoa?" "O Namakaokapaoo ko'u inoa." I aku ke 'lii: "O oe anei keia wahi keiki uuku 

 i make ai ke 'lii o Oahu, o Amau?" "Ae." (No ka mea, ua hiki ka lohe 1 Hawaii noia 

 make ana o Amau.) "No ka mea, aia oe a me kou makuakane i loko o ka'u pule ana, 



penei; penei ua pule la: 



Aloha wale ka maka o a'u paoo, 



E haapupu, e haapapaa, mai nei, 



E ai paha, e waiho paha, 



E waiho paha na Namakaokalani, 



O Namakaokalani keia, 



O ku'u wahi aikane keia, o Namakaokaia, 



